
П Л А Н 

за осигуряване на ПБ при извършване на текущи ремонти 
и на строителни и монтажни работи на обекта
в обект: …………………………………………………………………

съгласно изискванията на чл. 9, ал. 1, т. 3, и чл. 10 от Наредба № 8121з-647 от 1.10.2014 г. 
за правилата и нормите за пожарна безопасност при експлоатация на обектите
Обем на планираните ремонтни/строително монтажни работи:

…………………………………………………………………………………………………

Места на които ще се извършват огневи работи: …………………………………………

Пожароопасни места: ……………………………………………………………………….


Срок за извършване на ремонтните/строително монтажните работи на обекта:

от ……….… до …………… с пълно/частично спиране на производствената дейност

I. МЕРОПРИЯТИЯ ПРЕДИ РЕМОНТА ЗА ПОДГОТОВКА НА ОБЕКТА ЗА ОСИГУРЯВАНЕ НА ПБ ПРИ ИЗВЪРШВАНЕ НА ОТДЕЛНИ ДЕЙНОСТИ:
1. Осигуряване на условия за безопасна евакуация при спазване изискванията на глава седма от Наредба № Із-1971 от 2009г. за строително-технически правила и норми за осигуряване на безопасност при пожар и Наредба № 8121з-647 от 1.10.2014 г.

Промяна на маршрутите за достъп до работните места и пътищата за евакуаци, както следва: ………………………………………………………..
Уведомяване на РСПБЗН преди затваряне на отделни участъци от пътищата за противопожарни цели (за достъп до обектите и водоизточниците), при което се затруднява преминаването на пожарни автомобили.
2. Определяне на местата където ще се складират използваните материали и продукти: ……………………………………………………………………….
3. Осигуряване на необходимите средства за пожарогасене:

На временни места за извършване на огневи работи (от функционален клас Ф5.1)
· Прахов пожарогасител 12 kg - Клас на праха АВС -1 бр.;

· Пожарогасител на водна основа - с пяна с вместимост 9 литра -1 бр.;

· Противопожарни одеяла с размери не по-малки от 1,5m/1,5m - тежък тип -1 бр.

4. Означаване на пожароопасните места със знаци съгласно Наредба № РД-07/8 от 2008г. за минималните изисквания за знаци и сигнали за безопасност и/или здраве при работа: ……………………………………………………………….
5. Инструктиране на постоянно намиращите се на обекта лица и временно пребиваващите, заети с ремонтните дейности.

· Извънреден инструктаж на постоянно намиращите се на обекта лица, по реда на чл. 16, ал. 1, т. 3 от Наредба № РД-07-2 от 2009г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд и Наредба № 8121з-647 от 1.10.2014 г.
· Начален инструктаж на временно пребиваващите на обекта външни лица, по реда на чл. 11, ал. 1, т. 3 от Наредба № РД-07-2 от 2009г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд, и Наредба № 8121з-647 от 1.10.2014 г.
6. Други – при извършване на конкретни пожароопасни дейности …................
7. …………………………………..……………………..…………………………..
ІI. МЕРОПРИЯТИЯ ПО ВРЕМЕ НА РЕМОНТА ЗА ОСЪЩЕСТВЯВАНЕ НА КОНТРОЛ ПРИ ИЗВЪРШВАНЕ НА ОТДЕЛНИ ПОЖАРООПАСНИ ДЕЙНОСТИ:
1. Провеждане и документиране на ежедневен инструктаж с работещите заети със строителните и монтажни работи, съгласно изискванията на чл. 15, ал. 1 от Наредба № РД-07-2 от 2009г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд, с включени теми по пожарна безопасност и Наредба № 8121з-647 от 1.10.2014 г.
2. Извършване на проверка от ръководителя на огневите работи за изпълнение на мероприятията за осигуряване на ПБ непосредствено преди започване на огневите работи, което се удостоверява в акта за извършване на огневи работи.
При наличие на условия за образуване на експлозивна среда от пари или газове лицето, което издава акта, организира вземането на проба за анализ на средата на всеки два часа.
3. Всички дейности в местата от група "Експлозивна опасност" се извършват с искронеобразуващи инструменти, а работещите са длъжни да използват антистатични обувки и антистатично облекло.
4. Да не се допуска по време на ремонта:

· Поставяне на материали и оборудване, както и изграждане на други препятствия в коридорите, пожарозащитните преддверия, стълбищата, рампите и по другите пътища за евакуация, с които се намалява широчината на евакуационните пътища, увеличава се дължината на маршрутите за евакуация или се създават предпоставки за затрудняване на безопасната евакуация.

· Съхраняване и складиране на ЛЗТ, ГТ, ГГ и на горими материали и изделия без обозначение с предупредителен знак за опасност съгласно Наредба № РД-07/8 от 2008г. за минималните изисквания за знаци и сигнали за безопасност и/или здраве при работа;

· Използване на открит огън и на необезопасени за работа в съответната среда уреди и съоръжения на местата, където се извършват товарно-разтоварни работи с ЛЗТ, ГТ, ГГ, горими материали и изделия и негорими материали и изделия в горима опаковка;

· Използване на необезопасени транспортни средства и без необходимата защита за съответната работна среда, където се извършват товарно-разтоварни работи с ЛЗТ, ГТ, ГГ, горими материали и изделия и негорими материали и изделия в горима опаковка;

· Оставяне без наблюдение на транспортни и други средства по време на товарно-разтоварните работи с ЛЗТ, ГТ, ГГ, горими материали и изделия и негорими материали и изделия в горима опаковка;

· Извършване на товарно-разтоварни работи с ЛЗТ, ГТ и ГГ без осигурено заземяване на транспортните средства;

5. Други – при извършване на конкретни пожароопасни дейности …................
ІII. МЕРОПРИЯТИЯ ЗА ОСИГУРЯВАНЕ НА ПОЖАРНА БЕЗОПАСНОСТ СЛЕД РЕМОНТА:
1. Уплътняване на преминаващите през пожарозащитните прегради на тръбопроводи, въздухопроводи, кабели и други съоръжения и комуникации, в местата на преминаването им през преградите с продукти с клас по реакция на огън не по-нисък от А2, без да се намалява огнеустойчивостта им.
2. Възстановяване на затворените участъци от пътищата за противопожарни цели (за достъп до обектите и водоизточниците).
3. Обозначаване на входовете на помещенията със знаци, указващи категорията по пожарна опасност (за обекти от подкласове на функционална пожарна опасност Ф5.1 и Ф5.2): ………………………………………………………….
4. Други …………………………………………………………………..
При извършване на дейности, с които временно се променя нивото на пожарната опасност на обектите, Плана за осигуряване на ПБ се представя в РС ПБЗН.

